Astfel, potrivit Institutului Naţional de Hidrologie şi Gospodărire a Apelor (INHGA), în intervalul 7 martie, ora 12:00 - 8 martie, ora 9:00, se pot produce scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi de niveluri, cu posibile depăşiri ale Cotelor de atenţie pe râurile din bazinele hidrografice: Crişul Alb - afluenţii de stânga aferenţi sectorului aval S.H. Gurahonţ (judeţul Arad), Mureş - afluenţii aferenţi sectorului aval S.H. Brănişca (judeţele: Hunedoara şi Arad) şi Bega Veche - bazin superior, Bega - afluenţii aferenţi sectorului aval S.H. Făget - amonte S.H. Chizătău (judeţele: Timiş şi Arad).
Avertizarea a fost transmisă către Ministerul Mediului, Apelor şi Pădurilor, Inspectoratul General pentru Situaţii de Urgenţă, Administraţia Naţională "Apele Române", Ministerul Afacerilor Interne, mass-media, S.C. Hidroelectrica S.A. şi Administraţiile Bazinale de Apă Crişuri, Mureş şi Banat.